Հասարակություն-քաղաքական համակարգ կապը Հայաստանում վաղուց արդեն կորել է, ինչն էլ պատճառներից մեկն է այն համատարած ապատիկ վերաբերմունքի՝ երկրում ընթացող քաղաքական պրոցեսների նկատմամբ։ Այսինքն՝ ձեւավորվել են երկու զուգահեռ հասարակություններ, որտեղ իշխողը գործում է հստակ սահմանված մեխանիզմներով, որոնք այս հասարակության ինքնապահպանման գլխավոր երաշխիքն են։ Խոսքն, իհարկե, այն մեխանիզմների մասին չէ, որոնք սահմանված են Սահմանադրությամբ, օրենսգրքերով։ Փաստորեն, իշխող հասարակությունը, կամ վերնախավը իր ձեռքն ընկած կապիտալը տնօրինելու սեփական մեխանիզմներն է մշակել, առանց մյուս հասարակության հետ հաշվի նստելու։ Այս իշխող վերնախավի գործելաոճն անվանենք քրեական կամ կոռուպցիոն։